तथ्य: शब्दकोश एक हीरो को ऐसे व्यक्ति के रूप में परिभाषित करता है
जिसे साहस, शानदार उपलब्धियों या महान गुणों के लिए सराहा जाता है।
अब अगर आप तीसरी क्लास के बच्चों से पूछें...
तुम्हारे लिए एक "हीरो" कौन होता है?
कोई ऐसा जो उड़ सकता है।
जो अपने समुदाय में अन्याय का बदला लेती है।
जिसके पास सुनने और देखने की महाशक्ति हो।
और जो कार वगैरह फेंककर सबको बचाता हो।
मेरे ख़्याल से बहुत अलग-अलग तरह के हीरो होते हैं।
-लेकिन... -जानती हूँ।
उसकी बात काट देना ग़लत था। कोई बात नहीं।
वह चार्ल्स है, मेरा छोटा भाई।
ख़ैर, उन्हीं बच्चों से पूछिए कि उनका हीरो कौन है...
-मेरी मॉम। -बेशक़ मेरी मॉम।
-मेरे डैड। -बिली आइलिश।
जो मज़ेदार है,
क्योंकि मेरे किसी भी दोस्त के माता-पिता उड़ नहीं सकते या कार नहीं फेंक सकते हैं।
मुझे बिली आइलिश का पक्का पता नहीं, लेकिन मुझे नहीं लगता।
रात भर धधकती आग पर क़ाबू पाया गया
स्थानीय निवासियों और आसपास के व्यवसायों को खाली कर दिए जाने से तनाव बढ़ गया था।
लेकिन मिडिलटन अग्निशामक विभाग
कर्मियों के अटूट साहस के चलते,
-लगता है कि यह... -मुझे वाक़ई आशा है डैड ठीक होंगे।
वह गरम पानी से नहाना ज़रूर चाहते हैं।
-अरे। -डैड!
-वैसे मैं ठीक हूँ। -क्या आपको डर लग रहा था?
बिल्कुल लग रहा था। अगर मैं वहाँ बस कुछ सेकंड देर से पहुँचा होता,
मुझे आख़िरी मेपल क्रम्बीडिलीशियस कुकी नहीं मिलती।
ख़ुशी है तुम सुरक्षित हो।
तो, वे सोये थे?
लिज़ी आठ घंटे के लिए सोई। चार्ल्स, बहुत ज़्यादा नहीं।
-उसे तुम्हारी चिंता होती है। -क्या आपने किसी की ज़िंदगी बचाई?
बिल्कुल बचाई।
एक छोटी बच्ची, जब वह कैबिन के कोने में छुपी हुई फँस गई थी।
तुम उससे मिलना चाहते हो?
कुत्ते का बच्चा!
क्या हम इसे रख सकते हैं, प्लीज़?
-यह मेरे जन्मदिन का तोहफ़ा हो सकती है। -यह ग़लत है।
-उसे मेरा कुत्ता होना चाहिए। मैं बड़ी हूँ। -तो?
तो मुझे कुत्तों के बारे में तुमसे कहीं ज़्यादा पता है।
-बच्चों, बस करो। -तुम्हें कुत्तों के बारे में किसी भी और से ज़्यादा पता है।
-तो क्या? मॉम, इससे कहिए मैं सही हूँ। -डैड, चलिए भी।
ठीक है। अरे। सुनो। तुम्हारे डैड और मैंने इस पर विचार-विमर्श किया,
और हमें नहीं लगता हम एक पपी के लिए तैयार हैं।
-क्या? -क्या? आपने कब विचार-विमर्श किया?
अभी। हमने एक-दूसरे को ऐसे देखा।
यह विचार-विमर्श कैसे हुआ?
एकदम वैसे जब मैं तुम्हें ऐसे देखता हूँ, तुम्हें पता होता है इसका क्या मतलब है।
-इसका मतलब हम इसे नहीं रख सकते। -विभाग फ्लायर बना रहा है
और सबको ईमेल भेज रहा है, ताकि इसके मालिक का पता लगा सकें।
क्या आप जानते हैं कि अगर सात दिनों के अंदर लापता पालतू जानवर के मालिक का पता नहीं लगता है,
तो 90 प्रतिशत संभावना होती है कि जानवर को छोड़ दिया गया है?
तो, जब तक आप इसके मालिक को खोज रहे हैं, यह कहाँ रहेगी?
इस विचार-विमर्श के बारे में मुझे अच्छा एहसास हो रहा है।
मुझे भी।
मतलब, कुछ ही दिनों की बात है। यह अहाते में कितनी तबाही मचा लेगी?
-हाँ! -हाँ! शुक्रिया।
मैंने कहा था।
मैंने अभी एक बढ़िया नाम सोचा है। ऐश्ली।
हम इसे ऐश बुला सकते हैं, चूँकि यह डैड को राख में मिली।
या, चूँकि वह राख में से दोबारा जन्मी है, हम इसे फ़ीनिक्स बुला सकते हैं।
मैं मिथकीय प्राणियों के बारे में एक किताब पढ़ रही हूँ।
लेकिन मुझे ऐश नाम भी अच्छा लगा।
ख़ैर, मुझे कुछ काम ख़त्म करना है, तो यह तुम्हारी ज़िम्मेदारी है।
खाना खिलाना, सफ़ाई करना, उसे बदमाशी करने से रोकना।
हम संभाल लेंगे, मॉम।
और उसे नए क़ालीन से दूर रखना। तुम्हारे डैड को एक बार की छूट मिली है।
चूँकि आज एक अजीब नयी जगह में ऐश का पहला दिन है,
मेरे ख़्याल से यह अच्छा विचार होगा कि चार्ल्स और मैं आज स्कूल ना जाएँ
-और इसके साथ रहें। -हाँ, यह एक अच्छा विचार है।
हम रुक सकते हैं?
क्या?
पपी की देखभाल लिज़ी: पानी और कुत्ते के खाने के कटोरे
चार्ल्स: घर को पपी से सुरक्षित करना
-वाद-विवाद क्लब? -बस अभी अपनी आख़िरी दलीलें सौंपीं।
-खाना बनाने की क्लास? -उनके पास आटा ख़त्म हो गया।
-बढ़िया। तीन बजे बस स्टॉप पर मिलें? -ठीक है।
कितना अच्छा पपी है।
कौन एक अच्छा पपी है? तुम हो।
मुझे बहुत नामों से बुलाया गया है, मिस्टर पीटरसन, लेकिन एक अच्छा पपी...
ऐसा पहली बार हुआ है। उम्मीद है तुम्हें अच्छी नींद आई।
अरे, चार्ल्स, इस बैग में क्या है?
थोड़ी वीगन चिली है, प्रेट्ज़ेल के टुकड़े, आधा ग्रिल्ड चीज़ सैंड...
तुम एक पपी को ऐसे ही बचा हुआ खाना नहीं खिला सकते।
-उसके लिए एक संतुलित आहार चाहिए। -हाँ, मैं जानता हूँ।
ठीक है, हम कोई ग़लतियाँ नहीं कर सकते हैं।
अगर हम मॉम और डैड को ऐश को रखने के लिए मनाना चाहते हैं,
सब कुछ एकदम सटीक होना चाहिए।
अरे, नहीं।
-हे भगवान। -तुमने क्या कर दिया?
छी! तुमसे अब भी धुँए की बदबू आ रही है।
ठीक है। मॉम के घर आने में आधा घंटा बाकी है।
मैं इसे नहलाती हूँ। तुम कमरा साफ़ करो।
मैं इसे क्यों नहीं नहला सकता और तुम कमरा क्यों साफ़ नहीं कर सकतीं?
चार्ल्स, हमारे पास बहस करने का समय नहीं है। हमें मिलकर एक टीम की तरह काम करना होगा।
बस उसी तरह हम इसे रख पाएँगे।
ठीक है, लेकिन यह मेरी होगी या तुम्हारी?
न तुम्हारी, न मेरी। यह हमारी होगी। ठीक है?
ठीक है। क्यों ना मैं इसे नहला दूँ और तुम कमरा साफ़ करो?
तुम उसकी आँखों में साबुन डाल दोगे। फिर हमें उसे नमक के पानी से धोना पड़ेगा,
जो हमारे पास है नहीं, क्योंकि डैड के लेसिक ऑपरेशन के बाद मॉम ने उसे फेंक दिया था।
-हालांकि हम उसे बना सकते हैं दो... -कोई बात नहीं।
-तुम कुत्ते को नहलाओ और मैं कमरा साफ़ करता हूँ। -बढ़िया। चलो, ऐश।
मॉम आ गईं। अहाता साफ़ हो गया है। ऐश को नहलाना कैसा रहा?
आश्चर्यजनक।
-गज़ब! -वाक़ई गज़ब।
यह राख से ढँकी हुई थी। दरअसल यह एक गोल्डन रिट्रीवर है।
लिज़ी? चार्ल्स?
हम यहाँ हैं।
ठीक है। अब समय है मॉम का परिचय करवाने का...
-गोल्डी। -गोल्डी?
वैसे, अब यह ऐश जैसी नहीं लगती, है ना?
गोल्डी, गोल्डन रिट्रीवर?
मुझे अच्छा लगा।
तो, ऐश का पहला दिन कैसा...
यह कौन है?
हमें फेफड़ों पर धुएँ का असर होने की चिंता थी।
वह कुत्तों के लिए बहुत बुरा हो सकता है।
मेरे ख़्याल से वह जानती हैं।
मुझे यहाँ अंदर कुछ दिखाई दे रहा है। पपी का एक प्यारा सा गुलाबी कान का पर्दा।
इसके फेफड़े ठीक हैं। दिल की धड़कन एकदम बढ़िया है।
यह स्वस्थ है और घर जा सकती है।
तो, हमें आपको कितने पैसे देने हैं?
देखते हैं।
जलती हुई इमारतों से बचाए गए प्यारे कुत्तों की जाँच मुफ़्त होती है।
-शुक्रिया। -शुक्रिया।
गोल्डी का इतना अच्छा ध्यान रखने के लिए तुम दोनों का शुक्रिया। यह एकदम ठीक है।
-अब इसे बस बहुत सारे पीएलसी की ज़रूरत है। -आपका मतलब टीएलसी?
नहीं, पीएलसी। पेशेंस यानी सब्र, लव यानी प्यार और कंसिस्टेंसी यानी अनुरूपता।
मैं जानती हूँ इसे तुम दोनों से प्यार की कोई कमी नहीं होगी,
-लेकिन पपी को ट्रेन करने में समय लगता है। -अगर आपके पास कोई सलाह...
ख़ैर, मैं शुरुआत से ही अलग-अलग जानवरों के मेलजोल की बहुत बड़ी समर्थक हूँ।
इसे दूसरे कुत्तों से मिलवाना।
पालतू जानवरों की देखभाल वाले समुदाय में थोड़ा विवाद है,
-लेकिन मुझे लगता है वे... -विवाद।
नहीं, मुझे टूर्नामेंट के लिए देर हो गई। मुझे जाना होगा।
अरे, प्लीज़ मुझसे वादा करो तुम इसे सीधे घर ले जाओगे।
-हाँ। वादा करता हूँ। -अलविदा।
अलविदा।
तुम्हें उसे किसी से बाँटने की ज़रूरत नहीं है।
गोल्डी, देखो।
हैलो।
मैंने आपके गोल्डन रिट्रीवर को खिड़की पर बैठे देखा,
और मैंने सोचा शायद वे एक-दूसरे से मिलजुल सकें।
मेलजोल? रूफ़स के साथ? ओह, नहीं, नहीं।
रूफ़स बस अकेले बैठकर खिड़की से बाहर देखना चाहता है।
क्यों?
वह पिछले साल मेरे प्यारे हेनरी के गुज़र जाने के बाद से ऐसा ही है।
मुझे अफ़सोस है।
देखिए। मैं जानता हूँ आप मुझे या गोल्डी को नहीं जानती, लेकिन क्या हम कोशिश कर सकते हैं?
मतलब, मेरे ख़्याल से यह इसके और रूफ़स के लिए बहुत अच्छा हो सकता है।
और तब शायद मेरे माता-पिता मुझे इसे रखने दें।
इनके मिलने में दिक़्क़त नहीं हो सकती है, है ना?
ज़रूर दिक़्क़त हो सकती है।
रूफ़स अपने बुढ़ापे में थोड़ा खड़ूस हो गया है,
और तुम्हारी पपी की शिष्या बनने की बजाय चबाऊ खिलौना बनने की संभावना ज़्यादा है।
अब तुम्हें घर जाना चाहिए, और मुझे वापस जाना है... रूफ़स!
अरे, नहीं! अरे, नहीं, नहीं! रूफ़स!
-गोल्डी, रुको! -रूफ़स, नहीं! रूफ़स!
दादी, क्या हो रहा है?
यह हो रहा है, सैमी।
-गज़ब। -वाक़ई गज़ब।
यह अजीब है कि हमने कभी एक-दूसरे को स्कूल में नहीं देखा।
मैं बहुत कम बच्चों को जानता हूँ। मेरी दादी और मैं यहाँ बस चार महीने पहले आए हैं।
-क्या यह तुम्हारे दादाजी के गुज़र जाने के बाद हुआ? -मेरे दादाजी?
तुम्हारे दादाजी। हेनरी।
नहीं। हेनरी हमारा दूसरा कुत्ता था। वह बहुत बूढ़ा था।
-गोल्डी को वह हड्डी बहुत पसंद आई। -यक़ीन नहीं होता रूफ़स ने उसे लेने दी।
पीनट बटर वाली उसकी मनपसंद हैं। वह वाक़ई गोल्डी को पसंद करता होगा।
मेरे ख़्याल से यह भी उसे पसंद करती है।
क्या रूफ़स को कोई करतब आते हैं?
कुछ। अरे, रूफ़स। दे ताली।
बढ़िया। क्या तुम गोल्डी को सिखा सकते हो?
मुझे पता नहीं। लेकिन हम कोशिश कर सकते हैं।
तो, वाद-विवाद कैसा था?
तुम्हारी बहन कमाल की थी। मेरे ख़्याल से तुम्हें मज़ा आया होता।
-तुम कहाँ थे? -यह एक लंबी कहानी है, लेकिन...
-गुड मॉर्निंग। -तुम काफ़ी देर तक सोये।
गुड मॉर्निंग।
स्टेशन में रात को थोड़ी समस्या हो गई थी।
मुझे लेफ़्टिनेंट फ़्लेकमैन को मेगा कार्ट रेसर में हारने में बहुत समय लग गया।
बधाई हो। मुझे पता है तुम अपनी ब्रेक ड्रिफ़्टिंग पर बहुत मेहनत कर रहे थे।
पपी के बारे में कोई ख़बर?
तो हुआ यह कि मेरे पास अच्छी और बुरी दोनों ख़बर हैं।
पहले बुरी ख़बर सुनाइए।
इस पर दावा करने के लिए कोई सामने नहीं आया है, तो लगता है तुम सही थीं।
गोल्डी को शायद छोड़ दिया गया था।
-तो अच्छी ख़बर क्या है? -एक नए शादीशुदा जोड़े ने फ्लायर देखा,
और उन्हें गोल्डी को गोद लेने में दिलचस्पी है।
-वे इससे मिलने इस सप्ताहांत आ रहे हैं। -आपने कहा था अच्छी ख़बर है।
यह सबसे बुरी ख़बर है!
-बेटा, हमने तय किया था बस कुछ दिन रहेगी। -नहीं, आपने तय किया था।
चलिए भी। गोल्डी बहुत अच्छी पपी है। और चालाक भी। देखिए।
रुको, तुम क्या कर रहे हो?
चार्ल्स, मैंने कहा था इसे नए क़ालीन से दूर रखना।
मैंने इसे एक करतब सिखाया है। भरोसा रखिए।
ठीक है, गोल्डी। दे ताली।
चलो भी, तुम यह जानती हो। दे ताली।
गोल्डी, नहीं!
चलो, छोटी बच्ची। अरे। चलो बाहर चलें।
चार्ल्स, मुझसे किचन में मिलो।
और तुम दोनों के गुल्लक ले आना।
बढ़िया करतब था, चार्ल्स। जो भी गुंजाइश थी, उसे मिटाने के लिए शुक्रिया।
तो, हाँ। मैंने सब बिगाड़ दिया।
लिज़ी मुझसे बात नहीं कर रही...
जो मेरे ख़्याल से इतना बुरा भी नहीं है, लेकिन फिर भी।
रुको, नहीं। यह लो, इसका इस्तेमाल करो।
इसके बाद तुम्हें और किसी स्ट्रॉ की ज़रूरत नहीं पड़ेगी।
मतलब, पता है इससे कितने पेड़ बचते हैं? और कछुए।
मुझे यक़ीन है अब मेरे माता-पिता मुझे एक कछुआ भी नहीं पालने देंगे।
यह अच्छी बात है। कछुए अपने प्राकृतिक वास में ज़्यादा ख़ुश रहते हैं,
और वे सौ साल से ज़्यादा तक ज़िंदा रह सकते हैं।
मतलब, तब उसका ख़्याल कौन रखेगा?
मैं बस कह रहा हूँ।
मुझे एक कुत्ता लेने के लिए बड़े होने का इंतज़ार करना पड़ेगा।
ख़ैर,
अगर तुम गोल्डी को मेरे घर लाना चाहो, तो शायद हम उसे और करतब सिखा सकते हैं।
तब शायद उन लोगों के गोल्डी से मिलने आने के पहले
-तुम्हारे माता-पिता का मन बदल जाए। -मुझे पता नहीं।
प्लीज़। रूफ़स उदास है। वह पूरा दिन खिड़की से बाहर देखते हुए बिता देता है।
लेकिन उसे गोल्डी के साथ खेलना बहुत अच्छा लगा।
और मुझे भी। वह मुझे हेनरी की काफ़ी याद दिलाती है।
क्यों नहीं? ज़्यादा से ज़्यादा वह शायद तुम्हारी दादी के क़ालीन पर पेशाब कर देगी।
-दे ताली? -हाँ।
-मैं हूँ। -इसीलिए मैंने ताला लगाया है।
चलो भी, लिज़ी। मैं जानता हूँ मुझसे गड़बड़ हो गई। लेकिन मेरे ख़्याल से मैं इसे सुधार सकता हूँ।
लेकिन मैं यह तुम्हारे बिना नहीं कर सकता। हम एक टीम हैं, है ना?
ठीक है, रूफ़स। बैठो।
बढ़िया। तुम्हारी बारी है।
-अरे, गोल्डी। उठो, और फिर बैठो। -उठो।
बैठने के लिए तुम्हें पहले उठना पड़ेगा। तो, उठो और फिर बैठो।
इसे वाक़ई वे पीनट बटर हड्डियाँ बहुत पसंद हैं।
अरे, चार्ल्स।
सुनो, मुझे तुम पर इतना ग़ुस्सा करने के लिए अफ़सोस है। तुम उसके हक़दार नहीं थे।
मेरा मतलब, बहुत बार तुम होते हो, लेकिन... इस बार नहीं।
कोई बात नहीं। तुम्हें लगा था हम गोल्डी को खो देंगे।
-मुझे भी ग़ुस्सा आता। -बस यही नहीं है।
मेरे ख़्याल से कभी-कभी मुझे सब क़ाबू में रखना अच्छा लगता है।
कभी-कभी?
ख़ैर। क्योंकि मैं टीम का हिस्सा हूँ, मैं जानती हूँ मैं सब कुछ क़ाबू में नहीं रख सकती।
तुम्हें इस बार के लिए छूट देता हूँ।
शुक्रिया।
ठीक है। उन लोगों के आने से पहले गोल्डी को प्रशिक्षण देने के लिए हमारे पास तीन दिन हैं।
और जब मॉम और डैड देखेंगे तुम कितनी कमाल की हो,
तुम हमारे साथ हमेशा के लिए रह सकोगी।
चलो।
और ये आ गए।
और यह ज़रूर गोल्डी होगी।
तुम बहुत प्यारी हो।
बच्चों, लू परिवार से मिलो।
मुझे लगा ये शनिवार को आएँगे।
हम रोज़ गोल्डी की फ़ोटो देखते आ रहे हैं। हमसे और इंतज़ार नहीं हुआ।
-क्या हम इसे सहला सकते हैं? -हाँ।
अभी यह... यह बस प्यासी है।
-हाँ, प्यासी है। -हाँ। यह... पता है, सबको पानी पीना चाहिए।
ठीक है। तो, कुछ सवाल हैं।
क्या आपके अहाते में बाड़ लगी है?
हाँ। तीन एकड़ हैं, तो उसके दौड़ने के लिए बहुत जगह है।
मतलब, यह बढ़िया है, लेकिन वह हर समय अकेली नहीं दौड़ती रह सकती।
यह ज़रूरी है कि कोई दिन के ज़्यादातर समय घर पर रहे।
-लिज़ी। -मैं घर से काम करती हूँ।
मैं एक ऑर्गैनिक शेफ़ हूँ, और तुम्हें जानकर ख़ुशी होगी कि गोल्डी का सारा खाना
मैं ख़ुद बनाने वाली हूँ।
कुत्ते के बच्चों की पोषण की ज़रूरतें बड़े कुत्तों से बहुत अलग होती हैं।
मेरे ख़्याल से हम संभाल लेंगे।
डॉन पशुचिकित्सा के स्कूल के तीसरे साल में था
जब उसने स्कूल छोड़कर अपनी चश्मे की कंपनी खोल ली।
हम जब भी एक चश्मा बेचते हैं,
हम एक अविकसित देश के किसी ज़रूरतमंद बच्चे को दान करते हैं।
-तो, कॉलेज पूरा नहीं किया? मुझे पता नहीं। -लिज़ी, बस हो गया।
माफ़ कीजिए। इन्हें पपी से बहुत लगाव हो गया है।
हम बिल्कुल समझ सकते हैं।
माफ़ कीजिए, यह रही गोल्डी।
-मुझे शुभकामनाएँ दो। -पीनट बटर?
कितनी प्यारी है।
अरे, मॉम, क्या हम गोल्डी की रस्सी खोल सकते हैं?
मेरे ख़्याल से लू दम्पति के लिए इसे ज़्यादा सहज माहौल में देखना अच्छा रहेगा।
-तुम्हें कुत्तों के बारे में काफ़ी जानकारी है। -बिल्कुल है।
ठीक है।
बहुत प्यारी है।
मेरा पर्स।
बस इसका बचपना है। ठीक है, गोल्डी। इसे नीचे रख दो।
-गोल्डी। -ठीक है।
मैं... गोल्डी।
हे भगवान।
गोल्डी, तुम वाक़ई थोड़ी जंगली हो।
यह इतिहास में लिखा जाएगा।
इक्कीसवीं सदी का महान पपी पीनट बटर मज़ाक।
मुझे नहीं लगता लू दम्पति बहुत लंबे समय तक कोई पपी पालेंगे।
पता है, काश तुम ग़लत हो।
वे एक बहुत बढ़िया परिवार होंगे, बस सही कुत्ते के लिए।
बस वह गोल्डी ना हो। यह हमारी है।
-ख़ैर, वह बहुत अजीब था। -मैं जानती हूँ।
यह बहुत दिलचस्प है कि कुत्ते उन लोगों के आसपास कैसा बर्ताव करते हैं जिन्हें वे पसंद नहीं करते।
और देखिए यह उन लोगों के आसपास कैसा बर्ताव करती है जिन्हें यह पसंद करती है।
आप इससे ग़ुस्सा तो नहीं हैं ना?
बिल्कुल नहीं। यह गोल्डी की ग़लती नहीं है।
हमें बिल्कुल नहीं पता था इस पर क़ाबू करना कितना मुश्किल है।
क्या मतलब है आपका? और आपके पास गोल्डी की रस्सी क्यों है?
तुम्हारे डैड और मुझे यहीं मिडिलटन में एक बेहतरीन पशु आश्रय मिल गया है।
गोल्डी जैसे चंचल पपी को वे बेहतर संभाल सकते हैं।
यह वाक़ई इसके लिए सबसे अच्छा विकल्प है।
-मैं इसे कल छोड़ आऊँगा। -डैड, आप ऐसा नहीं कर सकते!
बेटा, यह बहस तुम नहीं जीत सकती हो।
तुम दोनों कल सुबह इससे अलविदा कह सकते हो, ठीक है?
चलो, बच्चे।
चलो।
मैंने गड़बड़ कर दी... फिर से।
हैलो।
तुम भी सुबह तक नहीं रुक सके?
तुम्हें पता है कैसे मैं सो नहीं पाता जब डैड किसी आग को बुझाने गए होते हैं?
हाँ?
ख़ैर, गोल्डी के भी मॉम और डैड हैं।
शायद भाई और बहनें भी।
तुम्हें लगता है यह सोचती होगी वे कभी वापस आएँगे या नहीं?
मुझे पता नहीं।
अब इसके पास बस हम हैं। और हम इसे किसी और को दे रहे हैं।
यह सही नहीं है।
ख़ैर, पता है, चार्ल्स, उस आश्रय में गोल्डी को बहुत सारे लोग देखेंगे।
उन्हें इससे प्यार हो जाएगा और वे इसे घर ले जाना चाहेंगे
और इसे अपने परिवार का हिस्सा बनाना चाहेंगे।
तुम्हें वाक़ई ऐसा लगता है?
-हाँ। -काश तुम्हारी बात सच हो।
पता है, कभी-कभी अगर तुम विश्वास करो कि अच्छी चीज़ें होंगी, तो वे होती हैं।
इसीलिए मैं सो पाती हूँ जब डैड नहीं होते हैं। मैं जानती हूँ वह हमेशा सुरक्षित घर आ जाएँगे।
हैलो।
गुड मॉर्निंग। मुझे अभी डॉन लू से एक अजीब वॉयस मेल मिली।
अपने पैंट से सैंडविच बना पाने के बारे में कुछ बोल रहे थे।
और फिर हमें यह मिला।
अह-ओह।
और यही योजना थी: इस हफ़्ते हर रोज़ रूफ़स के साथ गोल्डी को प्रशिक्षण देना
ताकि आप देख सकें यह कितनी अच्छी है और आख़िरकार हमें इसे रखने दें।
लेकिन लू दम्पति ने जल्दी आकर सब बिगाड़ दिया।
पता है, अगर आप इसके बारे में सोचें तो दरअसल सब उनकी ग़लती है।
-हाँ। -तो, हाँ।
-बस हो गया? -एक और बात।
चार्ल्स और मैं अपने जेबख़र्च में 50 प्रतिशत कटौती की हामी भरते हैं
जब तक उनके महँगे पर्स को ख़राब करने के लिए लू दम्पति की भरपाई नहीं हो जाती।
और उनके पैंट के लिए भी।
हाँ।
-अब बस हो गया। -ठीक है।
मैं तुम दोनों को अच्छे पालन-पोषण के बारे में कुछ बताता हूँ।
अच्छा। ठीक है।
सुनो। तुम चाहे कितनी ही कोशिश कर लो, तुमसे ग़लतियाँ होती हैं, बहुत सारी।
लेकिन अंत में, वह ज़रूरी बात नहीं है।
क्योंकि अच्छे माता-पिता बनने के बारे में सबसे ज़रूरी बात है
वह करना जो आपके बच्चों के लिए सबसे अच्छा हो।
तो आप कहना चाहते हैं कि आप जानते हैं हमारे लिए सबसे अच्छा क्या है,
और वह है गोल्डी को दे देना?
और भले ही हम पूरी तरह असहमत हैं,
उससे फर्क नहीं पड़ता, क्योंकि आप अच्छे माता-पिता बन रहे हैं?
तुम दोनों ने गड़बड़ की। ठीक है?
जैसा कि तुम्हारे डैड ने कहा, सभी अच्छे माता-पिता ग़लतियाँ करते हैं।
रुकिए, हम अच्छे माता-पिता हैं?
जब तुम छोटी थीं,
एक भयंकर तूफ़ान आया था, और तुम सो नहीं पा रही थीं।
पता है तुम्हारे डैड और मैंने क्या किया था?
हमने कंबल का किला बनाया और पूरी रात तुम्हारे साथ रहे।
दिखने में काफ़ी कुछ वैसा था जैसा तुम दोनों ने बनाया, गोल्डी के लिए।
मेरे ख़्याल से हमने वही कंबल इस्तेमाल किए थे।
और जब हमने वह देखा, हम दोनों समझ गए कि तुम अपने ख़ुद के पपी के लिए तैयार हो।
-वाक़ई? -क्या?
और हमें एक-दूसरे की तरफ़ देखना भी नहीं पड़ा।
-बढ़िया! -हे भग...
लेकिन सिर्फ़ तुम्हारे लू परिवार को फ़ोन करके माफ़ी माँगने के बाद।
और वादा करना होगा कि एक डॉगी दरवाज़ा लगवाने तक उसे क़ालीन से दूर रखोगे।
-ठीक है। वादा रहा। -हाँ! ठीक है।
चलो।
-गोल्डी! गोल्डी! गोल्डी! -गोल्डी! गोल्डी, पता है क्या? गोल्डी।
गोल्डी? वह कहाँ है?
-गोल्डी? -गोल्डी?
आ जाओ। सब ठीक है, बच्चे।
-चार्ल्स? -क्या?
मेरे ख़्याल से गोल्डी ने अपना ख़ुद का डॉगी दरवाज़ा बना लिया।
-गोल्डी! -गोल्डी!
-गोल्डी! वह कहाँ है?
तुम्हें लगता है उसे पता था वह आश्रय जाने वाली है?
वह बुद्धिमान है, लेकिन इतनी भी नहीं। शायद वह बस खेलना चाहती थी?
यह समझ नहीं आ रहा। वह भागी क्यों?
-वह हमारे साथ खेल सकती है। -मुझे पता नहीं, चार्ल्स।
मुझे पता है वह कहाँ है। मेरे पीछे आओ।
उन्हें खेलते हुए देखो तो ज़रा। जैसे सबसे अच्छे दोस्त हों।
-वह हेनरी के साथ ऐसे ही खेलता था। -जानती हूँ।
तुम बहुत ख़ुश होगे कि तुम्हारे माता-पिता तुम्हें गोल्डी को रखने दे रहे हैं।
-हाँ। हाँ। -क्या हो गया?
कुछ नहीं। वह रूफ़स के साथ खेलती हुई बहुत ख़ुश लग रही है।
हाँ। बहुत ख़ुश।
मेरी बहन और मैंने अभी विचार-विमर्श किया,
और हम सोच रहे थे अगर तुम गोल्डी को गोद लेना चाहोगे।
क्या?
देखो, हम गोल्डी से प्यार करते हैं।
लेकिन सबसे ज़रूरी यह है कि उसके लिए सबसे अच्छा क्या है।
और रूफ़स के लिए।
और आपके लिए, और तुम्हारे लिए, सैमी।
वाक़ई? तुम्हें यक़ीन है?
हाँ।
हमें यक़ीन है।
दादी, क्या हम रख सकते हैं? प्लीज़?
एक शर्त पर।
तुम दोनों को गोल्डी का धर्म माता-पिता बनना पड़ेगा।
-पक्का। -पक्का।
मेरे ख़्याल से सौदा पक्का रहा।
अरे, रूफ़स, आओ। हमारे पास बहुत अच्छी ख़बर है।
गोल्डी, आओ।
गोल्डी।
चिंता मत करो। मेरा दोस्त सैमी कुत्तों का एक बेहतरीन ट्रेनर है।
मुझे बिल्कुल चिंता नहीं है। मेरे ख़्याल से ये सबसे अच्छे दोस्त बनेंगे।
ख़ैर, अगर आप सोच रहे थे कि उस समय चार्ल्स क्या कहने वाला था
जब मैंने उसकी बात काट दी थी, तो यह लीजिए।
पता है, तीसरी क्लास में पढ़ने वालों के हिसाब से वह बहुत बुद्धिमान है।
मतलब, वह मेरा भाई है।
मेरे ख़्याल से बहुत अलग-अलग तरह के हीरो होते हैं,
लेकिन उन सब में एक समान बात होती है दूसरों की मदद करना।
और ज़रूरी नहीं है कि वे सिर्फ़ इंसान हों। वे कुत्ते भी हो सकते हैं।
कुत्ते कमाल के होते हैं। वे हमें साथ और प्यार देते हैं।
और कभी-कभी नए दोस्त बनाने में मदद करते हैं।
लेकिन उन्हें हमारी ज़रूरत होती है कि हम उनकी देखभाल करें और उनके हीरो बनें।
समाप्त।
पपी प्लेस
"गोल्डी"
एलेन माइल्स की स्कॉलैस्टिक पुस्तक श्रृंखला
पपी प्लेस पर आधारित
उपशीर्षक अनुवादक: मीनू